สวัสดีค่ะ หนูอายุ12-13 ยังไม่เคยเป็นประจำเดือนแต่เป็นตกขาวสีขาวขุ่น แต่เมื่อ1-2วันที่แล้วมีตกขาวสีน้ำตาลบางครั้งก็สีดำ แต่มาวันหนึ่งเป็นตกขาวสีใสๆแล้วก็มีเลือดปนมานิดหน่อยแล้วก็กลายเป็นสีน้ำตาลเหมือนเดิม จะเป็นอะไรไหมคะ อันตรายไหมยังไม่เคยเป็นปจด.ค่ะ
สวัสดีค่ะ อาการตกขาวมีเลือดปนสีน้ำตาลดังกล่าวมานั้น อาจจะมีสาเหตุมาจาก เป็นเลือดเริ่มแรกของการมีประจำเดือน ฮอร์โมนจากรังไข่ไม่สมดุลซึ่งเกิดได้ในช่วงแรกๆที่เริ่มมีประจำเดือน สาเหตุที่ผิดปกติอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ยังเป็นไปได้ แต่เกิดน้อยในคนอายุน้อยที่ยังไม่เคยมีเพศสัมพันธ์ค่ะในวัยนี้น่าจะเริ่มมีประจำเดือนแล้ว แนะนำสังเกตเลือดที่ออกมาค่ะ หากเป็นเลือดที่ออกติดต่อกันประมาณ 3-7 วันแล้วหายไป มาอีกครั้งใน 22-35 วันถัดไป ก็น่าจะเป็นเลือดประจำเดือนหากไม่แน่ใจ หรือเลือดที่ออกมากระปริดกระปรอย ไม่ได้ออกต่อเนื่องทีเดียวแล้วหยุดนั้น อาจจะเป็นเลือดผิดปกติจากสาเหตุอื่นๆดังกล่าวไปได้ ควรไปพบแพทย์เพื่อตรวจเพิ่มเติม